Cum s-a produs accidentul din Bistrița-Năsăud în care un adolescent și-a pierdut viața. În mașină erau opt tineri. FOTO
Un accident rutier în care au fost implicați opt adolescenți a avut loc marți, între localitățile Petriș și Dealul Negru din județul Bistrița-Năsăud. Un băiat de 17 ani a murit.
Inspectoratul Județean de Poliție a transmis că autoturismul la volanul căruia se afla băiatul decedat circula pe un drum de exploatare forestieră atunci când s-a răsturnat în afara părții carosabile, potrivit Gazeta de Bistrița.
Ceilalți adolescenți, șapte la număr, au fost răniți și transportați la spital după cum urmează:
- echipajul de terapie intensivă mobilă - o victimă în vârstă de aproximativ 17 ani, cod roșu;
- un echipaj aparținând Serviciului de Ambulanță Județean Bistrița-Năsăud - o victimă de sex masculin, 17 ani, cod galben
- echipaj de prim ajutor SMURD - o victimă, sex feminin, în vârstă de 17 ani, cod galben
- autospeciala de transport victime multiple - două victime sex masculin, 17 ani, cod verde; o victimă, sex masculin, 19 ani, cod verde, respectiv o victimă, sex masculin cod galben.